KOMISIJOS SPRENDIMAS
2007 m. gruodžio 6 d.
iš dalies keičiantis Sprendimą 2004/4/EB, leidžiantį valstybėms narėms Egipto atžvilgiu laikinai imtis neatidėliotinų priemonių, apsaugančių nuo Pseudomonas solanacearum (Smith) Smith plitimo
(Pranešta dokumentu Nr. C(2007) 5898)
(2007/842/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalį,
kadangi:
(1)
Pagal Komisijos sprendimą 2004/4/EB (2) iš esmės draudžiama įvežti į Bendriją Egipte išaugintus Solanum tuberosum L. gumbavaisius. Tačiau 2006-2007 m. importo sezonu tokius gumbavaisius leista įvežti į Bendriją iš kenkėjais neužkrėstų plotų laikantis tam tikrų sąlygų.
(2)
2006-2007 m. importo sezonu nustatytas vienas užkrėtimo Pseudomonas solanacearum (Smith) Smith atvejis.
(3)
Egiptas ėmėsi tinkamų veiksmų dėl šio atvejo. Atitinkamas plotas buvo išbrauktas iš kenkėjais neužkrėstų plotų sąrašo 2007-2008 m. importo sezonui.
(4)
Remdamasi Egipto pateikta informacija Komisija nustatė, kad į Bendriją įvežus Solanum tuberosum L. gumbavaisius iš kenkėjais neužkrėstų plotų Egipte, nekyla Pseudomonas solanacearum (Smith) Smith plitimo pavojaus, jeigu laikomasi tam tikrų sąlygų.
(5)
Todėl reikėtų leisti įvežti į Bendriją Solanum tuberosum L. gumbavaisius iš kenkėjais neužkrėstų Egipto plotų 2007-2008 m. importo sezonu.
(6)
Todėl Sprendimą 2004/4/EB reikėtų atitinkamai iš dalies pakeisti.
(7)
Šiame sprendime nustatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2004/4/EB iš dalies keičiamas taip:
1)
2 straipsnio 1 dalyje „2006-2007 m.“ pakeičiama į „2007-2008 m.“
2)
4 straipsnyje „2007 m. rugpjūčio 31 d.“ pakeičiama į „2008 m. rugpjūčio 31 d.“
3)
7 straipsnyje „2007 m. rugsėjo 30 d.“ pakeičiama į „2008 m. rugsėjo 30 d.“
4)
Priedas iš dalies keičiamas taip:
a)
1 dalies b punkto iii papunktyje „2006-2007 m.“ pakeičiama į „2007-2008 m.“;
b)
1 dalies b punkto iii papunkčio antra įtrauka „2007 m. sausio 1 d.“ pakeičiama į „2008 m. sausio 1 d.“;
c)
1 dalies b punkto xii papunktyje „2007 m. sausio 1 d.“ pakeičiama į „2008 m. sausio 1 d.“
2 straipsnis
Sprendimas skirtas valstybėms narėms.
Priimta Briuselyje, 2007 m. gruodžio 6 d.